open-index/open-wikipedia-markdown huggingface dataset:
Sergey Pavlinov

**Sergey Mykolayovich Pavlinov** (1944-yil 19-sentyabr, Samarqand)— Kiyev Milliy akademik operetta teatri aktyori. Ukraina xalq artisti unvonini qoʻlga kiritgan(1999).

## Biografiyasi
Sergey Mykolayovich Pavlinov 1944-yil 19-sentybar kuni Samarqand shahrida tugʻilgan. Uning bobosi Leningrad universitetining tarix fani boʻyicha professori Sergey Ilich Plotnikov oilasi bilan birga „xalq dushmani“ sifatida Oʻrta Osiyoga surgun qilinagn edi. Otasi Samarqand drama teatri aktyori, onasi gidromelioratsiya sohasida ishlagan. Sergeyning ota-onasi oʻgʻillarini quruvchi usta boʻlishlarini xohlashgan: „Sen avvalo usta boʻlasan, keyin xohlaganingcha qoʻshiq aytishing mumkin“. Ota-onasining maslahati bilan Sergey gidromelioratsiya texnikumiga oʻqishga kirgan, uni tugatgandan soʻng onasi bilan bir tizimda ishlagan va beshta 100 xonadonli „Xrushchevlar“ turar joy kompleksini qurgan. Keyinchalik qurilish institutini ham muvaffaqiyatli tamomlagan.

Xonandaning isteʼdodi armiyada namoyon boʻla boshlagani, u yerda Sergey Pavlinov birinchi marta guruh qoʻshiqchisi boʻlgan va oradan koʻp vaqt oʻtmay Rostov-Dondagi harbiy qoʻshiq va raqs ansamblida chiqish qilgan. Harbiy xizmatdan soʻng u Moskva konservatoriyasiga oʻqishga kirishga qaror qilgan, ammo taqdir uni Gnesiny nomidagi Moskva davlat musiqa va pedagogika institutiga oʻqishga olib kelgan. Uning ustozi mashhur opera xonandasi Nataliya Dmitrivna Spiller boʻlgan.

Krasnodar operetta teatrida uch yil ishlagandan soʻng, Sergey Nikolayevich oʻzining keyingi taqdirini Kiyev bilan bogʻlagan, u Kiyev Milliy akademik operetta teatrida faoliyat koʻrsata boshlagan, Kiyevga Sergeyni 1980-yilda teatrning bosh rejissyori Vladimir Volodimirovich Begma taklif qilgan.

U dunyoning koʻplab mamlakatlarida, xususan, AQSh, Italiya, Fransiya, Polsha, Chexiya, Moʻgʻuliston, Bolgariya sahnalarida chiqishlar qilgan.

U Ukraina Oliy Radasining Faxriy yorligʻi, III darajali „Buyuk xizmatlari uchun“ ordeni bilan taqdirlangan.

## Manbalar
Pamukkale, Denizli

**Pamukkale - (avvallari** **Akköy deb atalgan)** Turkiyaning Denizli viloyatidagi munisipalitet va tumandir. Uning maydoni 823 km2  ga teng, aholisi esa 347,926 kishini tashkil etadi (2022).

U birinchi bo'lib ikki kichik qishloq - Aziziye va Sultaniyening qo'shilishi bilan 19-asrda Usmonli saltanati doirasida bo'lgan, rus-turk urushida (1877-1878) dog'istonlik qochqinlar tomonidan asos solingan. 1935-yilda rasman qishloq maqomini olgan va 1971-yilda o'z munitsipalitetiga ega shaharchaga aylangan. Akköy 1990-yilda tuman markaziga aylanadi. 2013-yilda mahalliy hokimiyatni qayta tashkil etishning bir qismi sifatida u Denizlining sobiq markaziy tumanining bir qismini o'z ichiga oldi va *Pamukkale* deb o'zgartirildi.

Pamukkale markazi Denizli markazidan 23 km uzoqlikda joylashgan. Pamukkale yaqin atrofdagi Gölemezli posyolkasida joylashgan termal buloqlari bilan ajralib turadi. Bular aslida bir joyda bir-biriga yaqin joylashgan to'rt xil buloqdan iborat bo'lib, buloqlardan biri loy hammom sifatida ishlatiladi. Ular dermatologik shikoyatlar uchun, ayniqsa, foydali ekanligi ma'lum. Pamukkale, Denizli markazi, hammom va tarixiy Pamukkale va Karahayitning keyingi hammomlarini qamrab olgan odatiy turistik yo'nalishlar ichida hisoblanadi.

## Tarkibi
Pamukkale tumanida 61 ta mahalla bor:

* 15 Mayıs
* Akçapınar
* Akdere
* Akhan
* Akköy
* Aktepe
* Anafartalar
* Asmalıevler
* Atalar
* Bağbaşı
* Belenardıç
* Cankurtaran
* Çeşmebaşı
* Cumhuriyet
* Deliktaş
* Develi
* Dokuzkavaklar
* Eldenizli
* Eymir
* Fatih
* Fesleğen
* Gökpınar
* Gölemezli
* Goncalı
* Gözler
* Güzelköy
* Güzelpınar
* Haytabey
* Hürriyet
* İncilipınar
* Irlaganlı
* İstiklal
* Kale
* Kaplanlar
* Karahayıt
* Karakova
* Karakurt
* Karataş
* Karşıyaka
* Kavakbaşı
* Kayıhan
* Kervansaray
* Kınıklı
* Kocadere
* Korucuk
* Küçükdere
* Kurtluca
* Kuşpınar
* Mehmetcik
* Pamukkale
* Pelitlibağ
* Pınarkent
* Siteler
* Tekke
* Topraklık
* Uzunpınar
* Yeniköy
* Yukarışamlı
* Yunus Emre
* Zeytinköy
* Zümrüt

## Manbalar
Hilary Mantel

**Dame Hilary Mary Mantel** 1952-yilning 6-iyulida tugʻilgan. Uning asarilari tarixiy, shaxsiy xotiralar va qisqa hikoyalarni oʻz ichiga olgan britaniyalik yozuvchi edi. Uning birinchi nashr etilgan romani „Every Day Is Mother’s Day“ 1985-yilda nashr etiladi.Mental 12 ta roman, bir nechta hikoyalar toʻplami,koʻplab maqolalar va fikr-mulohazalarni yozgan.
## Hayoti

**Hilary Mantel** Derbishir shtatidagi Glossop shahrida tugʻilgan.U oilada eng katta farzand boʻlgan.Mental va uning ikki ukasi Rim-katolik sifatida oʻsgan va o'sha yerda Rim Katolik boshlangʻich maktabida oʻqigan. Uning ota-onasi Margaret va Henry Tompson.Ikkalasi ham irlandiyalik katoliklar bo'lgan.1970-yilda Mental London Iqtisodiyot maktabida huquq sohasida oʻqishni boshlaydi.Keyinchalik esa Sheffield universitetiga oʻtadi va 1973-yilda huquqshunoslik bakalavrini tamomlaydi.Universitetni tugatgandan soʻng,Mantel keksalar kasalxonasining ijtimoiy ish boʻlimida, soʻngra Manchesterdagi Kendals doʻkonida sotuvchi boʻlib ishlaydi.1973-yilda esa geolog Gerald McEwen bilan oila quradi.1974-yilda fransuz inqilobi haqida roman yozishni boshlaydi,lekin uni chop qilishga nashriyot topa olmaydi(oxir-oqibat bu asar 1992-yilda „*A Place of Greater Safety*“ sifatida chiqariladi).1977-yilda Mantel eri bilan Botsvanaga koʻchib oʻtadi va u yerda keyingi besh yilini yashashadi. Keyinchalik ular Saudiya Arabistonining Jidda shahrida toʻrt yil boʻlishadi. HIlary Mantel 2022-yil 22-sentyabrda 70yoshida Exeterdagi kasalxonada uch kun oldin sodir boʻlgan insult asoratlaridan vafot etgan.
## Asarlari
### Romanlari
* Every Day Is Mother’s Day
* A Place of Greater Safety
* Wolf Hall: Fourth Estate(2009)
* Bring Up the Bodies: Fourth Estate(2012)
* The Mirror & the Light: Fourth Estate(2020)
### Kichik hikoyalar toʻplami
* Learning to Talk
* King Billy Is a Gentleman
* Destroyed
* Curved Is the Line of Beauty
* Learning to Talk
* Third Floor Rising
* The Clean Slate
* The Assassination of Margaret Thatcher
* Sorry to Disturb
* Comma
* The Long QT
* Winter Break
* Harley Street
* Offences Against the Person
* How Shall I Know You?
* The Heart Fails Without Warning
* Terminus
* The English School
* The Assassina
## Mukofotlari
Mantel ikki marta „Booker Prize“ mukofotini qoʻlga kiritgan: birinchisi 2009-yilda Thomas Cromwellning Genrix VIII saroyida hokimiyat tepasiga kelishi haqidagi xayoliy hikoya boʻlgan „Wolf Hall“ romani uchun, ikkinchisi esa 2012-yilda „Bring Up the Bodies“ filmining davomi uchun. Cromwell trilogiyasining uchinchi qismi „Koʻzgu va yorugʻlik(The Mirror and the Light)“ ham xuddi shu sovrin uchun uzoq roʻyxatga kiritilgan.
* Booker Prize(2009)(2012)
* Walter Scott Prize(2010)(2021)
* Costa Novel Prize(2012)
## Manbalar
Kichkina shahzoda (film 2015)

***Kichkina shahzoda*** (; ) – 2015-yilda rejissyor Mark Osborn tomonidan tasvirga olingan. Antuan de Sent-Ekzyuperining 1943-yildagi "Kichkina Shahzoda" nomli asariga asoslangan fransuz-italyan animatsion sarguzasht janridagi film hisoblanadi. Filmda bosh rollarni Jeff Bridges, Rachel McAdams, Paul Rudd, Bud Cort, Marion Cotillard, Benicio del Toro, James Franco, Ricky Gervais, Paul Giamatti, Riley Osborn, Albert Brooks va Mackenzie Foy nomli aktyor va aktrisalari tomonidan ijro etilgan. Film *"Kichkina shahzoda"* asarining toʻliq metrajli animatsiya sifatida yaratilgan birinchi filmi.

Film keksa uchuvchi bilan tanishgan yosh qizcha haqida. Chol qizchaga Sahroi Kabir choʻlida Kichik shahzoda bilan uchrashgani haqida hikoya qilib beradi. Film animatsiyasi ON Animation Studios & Mikros Image studiyalari tomonidan taqdim etilgan.

2015-yilning 22-mayida film premyerasi Kann kinofestivalida namoyish qilindi. Soʻngra 2015-yil 29-iyulda Paramount Pictures tomonidan Fransiyada va 2016-yilning 1-yanvarida Lucky Red tomonidan Italiya kinoteatrlarida taqdim etildi.

Film ijobiy baholarga ega boʻlib, €75 million byudjet bilan $97,5 million daromad qildi. Film oʻz davrida eng muvaffaqiyatli fransuz animatsion filmiga aylandi.

## Syujeti
Yosh ona qizi uchun yangi shaharga koʻchib oʻtadi va qizi nufuzli Vert akademiyasiga oʻqishga kirishi uchun, u hatto doʻstlashish uchun vaqt qoldirmaydigan kun tartibini tuzib beradi. Biroq, qiz keksa nafaqadagi uchuvchi qoʻshnisi bilan vaqt oʻtkazadi. Chol Kichkina shahzodani Sahroi Kabirda uchratadi. Ular uchrashishi bilanoq, bolakay unga qoʻy chizib berishini aytadi. Chizish mahoratiga ega boʻlmagan uchuvchi unga qoʻy solingan qutini chizib beradi va ular tez orada doʻst boʻlib olishadi.

Kichkina shahzoda boshqa sayyoradan. U B-612“ asteroidida yashaydi. Kichkina shahzodaning asteroidi baobab daraxtlari bilan qoplangan. U vaqtini sayyorasini tartibga solishga va  daraxtlarni tozalashga sarflaydi. Bir kuni u atirgul urugʻini topib oladi. Ertasi kuni urugʻdan gapiradigan chiroyli atirgul oʻsib chiqadi. Ular doʻst tutinishadi. Ammo atirgul injiq shafqatsiz bo'lib ko'rinadi. Keyin esa Kichkina shahzoda oʻzini baxtsiz his qilib koinotdagi boshqa joylarni kashf qilish uchun asteroidida uchib ketadi. Sayohat davomida u boshqa asteroidlardagi odamlar bilan uchrashadi, masalan, qirol, manman odam va badavlat tadbirkor. Kichkina shahzoda oxir-oqibat Yerga tushadi va u bir qizil tulki bilan doʻstlashadi. Tulki keyinroq Kichkina shahzoda bilan xayrlashib, unga doim koʻz bilan emas yurak bilan koʻrishni maslahat beradi. Uchuvchi qizga sovgʻa sifatida yumshoq tulki beradi va u tez orada Kichik Shahzodani topish uchun ketishini aytadi.

## Manbalar
Axel Hervelle (basketbolchi)

**Axel Mari Gustave Hervelle** (1983-yil 12-mayda tugʻilgan) – belgiyalik sobiq professional basketbolchilardan biri hisoblanadi. Axel Hervelle Belgiya milliy basketbol jamoasi vakili boʻlgan.

## Professional martabasi
Axel Hervelle faoliyatining dastlabki qismini Belgiyada oʻtkazgan. Axel Hervelle dastlab Belgiya ligasida Vervyers-Pepinster jamoasi bilan toʻrt yil oʻynagan. 2003-2004-yil mavsumida Belgiya ligasining 16 oʻyinida oʻrtacha 11,4 ochko va 10,6 ribaund toʻplagan hamda u atigi 20 yoshida jamoa sardoriga aylangan. Keyin Axel Hervelle Ispaniyaning ACB ligasi klubi Real Madrid bilan shartnoma imzolagan. 2005-2006-yilgi mavsumda Axel Hervelle Ispaniya Ligasida 32 tadan ortiq oʻyin oʻtkazib, oʻrtacha hisobda 24 daqiqa, 8,5 ochko va 5,5 ribaund toʻplagan. 2010-yilning yanvarida Axel Hervelle Bilbao terma jamoasi bilan shartnoma imzolagan.

2018-yilning 3-avgustida Axel Hervelle Belgiya ligasi vakili Spiru terma jamoasi bilan bir yillik shartnoma imzolagan.

2020-yil 30-noyabrda Axel Hervelle nafaqaga chiqqanligini eʼlon qilgan.

### NBA loyihasi huquqlari
Axel Hervelle 2005-yilgi NBA loyihasining ikkinchi bosqichida (umumiy 52-chi) Denver Naggets tomonidan tuzilgan edi. U NBA jamoasi tomonidan tuzilgan birinchi belgiyalik futbolchiga aylangan. 2009-yilda uning NBA draft huquqi Jeyms Uayt evaziga Xyuston Rocketsga almashtirilgan. 2020-yil 27-noyabrda Axel Hervellening draft huquqi Nyu-York Niksga almashtirilgan.

## Terma jamoadagi faoliyati
Axel Hervelle Belgiya milliy basketbol jamoasining aʼzosi boʻlgan. U EuroBasket 2015 musobaqasida Belgiya sharafini himoya qilgan hamda u yerda ular turnirning sakkizinchi finalida Gretsiyaga 75–54 hisobida magʻlub boʻlishgan.

## Karyera statistikasi

### Mahalliy ligalar

## Yutuqlari

* 2×Liga ACB chempioni: (2004-2005, 2006-2007) yil
* Yevrokubok chempioni: (2006-2007) yil

## Manbalar

## Havolalar

* FIBA arxivi profili
* Eurobasket.com profili
* Euroleague.net profili
* Ispaniya ligasi profili 
* Draftexpress.com profili
Cedarville Township (Michigan)

**Cedarville Township** AQShning Michigan shtatida joylashgan Menominee okrugiga qarashli fuqarolik shaharchasidir. Aholisi, 2000-yilgi aholini ro'yxatga olishga ko'ra, 276 kishini tashkil etgan. Shahar 1863-yilda tashkil etilgan.

## Jamiyatlari

* **Cedar Forks** - dastlab 1850-yilda ishga tushirilgan. 1852-yildan 1883-yilgacha uning pochta bo'limi bo'lgan.
* **Cedar daryosi** - M-35 posyolkasida, janubi-g'arbdagi Menominee va shimoli-sharqdagi Escanaba o'rtasidagi taxminan o'rtada joylashgan birlashmagan jamoa. Jamiyat Yashil ko'rfazdagi Cedar daryosining boshlanishida joylashgan. Jamiyat va uning atrofidagi hudud uchun pochta indeksi 49887. Wells State Park Cedar daryosining janubida joylashgan. Cedar daryosi 1854-yilda bu yerda arra tegirmonining tashkil etilishi bilan boshlangan.
.

## Geografiyasi
Amerika Qo'shma Shtatlari aholini ro'yxatga olish byurosiga ko'ra, shaharchaning umumiy maydoni  ni tashkil qiladi, shundan  quruqlik va  (0,13%) suvdan iborat. Shahardagi yerlarning katta qismi Escanaba davlat o'rmonining bir qismidir.

## Demografiyasi
2000-yildagi aholini ro'yxatga olish holatiga ko'ra, shaharchada 276 kishi, 138 xonadon va 89 oila istiqomat qilgan. Aholi zichligi har kvadrat milga 3,5 nafarni tashkil etadi. Shaharning irqiy tarkibi 97,10% oqlar, 0,36% afroamerikaliklar, 1,45% tubjoy amerikaliklar va 1,09% ikki yoki undan ortiq irqlardan iborat edi.

Shaharchada 138 ta xonadon mavjud bo'lib, ulardan 13,8 foizi 18 yoshgacha bolalari bo'lgan insonlar, 60,1 foizi er-xotinlar, 1,4 foizi eri bo'lmaganlar, 34,8 foizi oilasizlarni tashkil etadi. Barcha uy xo'jaliklarining 31,9 foizi jismoniy shaxslardan iborat bo'lib, 11,6 foizida esa 65 yosh va undan katta bo'lgan yolg'iz yashaydiganlar bor edi. Uy xo'jaliklarining o'rtacha kattaligi 2,00 va oilaning o'rtacha kattaligi 2,48 edi.

Shahar aholisi keng tarqalgan bo'lib, 12,3% 18 yoshgacha, 2,9% 18 yoshdan 24 yoshgacha, 19,6% 25 yoshdan 44 yoshgacha, 43,5% 45 yoshdan 64 yoshgacha, 21,7% 65 yosh va undan kattalar hisoblanadi. O'rtacha yosh 52 yoshni tashkil etadi. Har 100 ayolga 130,0 erkak to'g'ri keladi. 18 yosh va undan katta har 100 ayolga 126,2 erkak to'g'ri keladi.

Shahardagi uy xo'jaliklarining o'rtacha daromadi 29,107 dollarni, oilaning o'rtacha daromadi esa 32,000 dollarni tashkil etadi. Erkaklarning o'rtacha daromadi 37,083 dollarni, ayollarniki esa 28,125 dollarni tashkil qilgan. Shahar aholisining jon boshiga to'g'ri keladigan daromad 18,279 dollardan iborat. Oilalarning qariyb 11,7 foizi va aholining 12,9 foizi qashshoqlik chegarasidan past bo'lgan, shu jumladan, o'n sakkiz yoshgacha bo'lganlarning 25,7 foizi va 65 yoshdan oshganlarning 3,3 foizi ham ushbu guruhga kiradi.

## Manbalar

*
Elmira Muratova

**Elmira Serverivna Muratova** (1978-yil 18-oktyabr, Samarqand) – ukrainalik qrim-tatar siyosatshunosi, sharqshunos, islom va Qrimdagi millatlararo munosabatlar tadqiqotchisi.

## Biografiyasi
1978-yil 18-oktyabrda Samarqand (Oʻzbekiston) shahrida tugʻilgan. 2000-yilda u V. A. Vernadskiy nomidagi Tavriya milliy universitetini imtiyozli diplom bilan tamomlagan. Bitiruv malakaviy ishi mavzusi: „Qrimda islom tarixi“ boʻlgan.

2004-yilda „Qrimda islomning tiklanish jarayonining siyosiy tahlili“ mavzusida nomzodlik dissertatsiyasini himoya qilgan. 2003–2005-yillarda Tavra Milliy universiteti Siyosiy fanlar kafedrasida assistent lavozimida ishlagan. 2005-yildan „Siyosiy fanlar“ kafedrasi dotsenti lavozimida ishlab kelmoqda. 2005–2006-yillarda Kanzas universiteti (AQSh) qoshidagi Rossiya, Sharqiy Yevropa va Yevrosiyoni oʻrganish markazida Fulbrayt professori boʻlgan. 2007-yil oktyabridan 2008-yil yanvarigacha London Universitet kolleji (Buyuk Britaniya) Slavyan va Sharqiy Yevropa tadqiqotlari maktabida faxriy assistent boʻlgan.

U Avdet tashkiloti homiyligida tuzilgan 20 ta eng nufuzli qrim tatarlari roʻyxatini taklif qilgan ekspertlar guruhining aʼzosi boʻlgan.

## Tanlangan nashrlari

### Monografiyalari

– Muratova E. S. Krimskiye musulmane: vzglyad iznutri (rezultati sosiologicheskogo issledovaniya). – Simferopol: CHP „Elino“, 2009. – 52 s.

– Muratova E. S. Islamskoye vozrojdeniye v postsovetskom Krimu // Boysova Ye. Ye., Gankevich V. Yu., Muratova E. S., Xayredinova Z. Z. Islam v Krimu: ocherki istorii funksionirovaniya musulmanskix institutov. – Simferopol: CHP „Elino“, 2009. – S. 328–426.

– Muratova E. S. Islam v sovremennom Krimu: indikatori i problemi prosessa vozrojdeniya. – Simferopol: CHP „Elino“, 2008. – 240 s.

### Maqolalari

– „Ramki“ reprezentasii krimskix tatar v regionalnix SMI Krima // Vіsnik SevNTU. Serіya „Polіtologіya“. Sevastopol, 2010. – Vip.112. – S. 181–185.

– "He Who Pays the Piper Calls the Tuneʼ: Muslim Sponsors of Islamic Revival in Crimeaʼ, Religion, State and Society. 2009, 37 (3): 263–276.
– Institusionalizatsiya islama v Krimu: musulmanskiye obshini poluostrova // Ucheniye zapiski TNU. Seriya „Politicheskiye nauki“. – Simferopol, 2007. – T. 20 (59), № 2. – S. 15-22.

– Rol islamskogo faktora v prosesse realizasii nasionalnix interesov Ukraini // Ucheniye zapiski TNU. Seriya „Politicheskiye nauki“. – Simferopol, 2007. – T. 20 (59), № 1. – S.97-102.
– Osnovniye podxodi k radikalnomu islamu na postsovetskom prostranstve // Ucheniye zapiski TNU. Seriya „Politicheskiye nauki“. – Simferopol, 2006. – T. 19 (58), № 3. – S. 29-41.

– Vozrojdeniye islama v kontekste gosudarstvennoy politiki Ukraini // Ucheniye zapiski TNU. Seriya „Politicheskiye nauki“. – Simferopol, 2004. – T. 17 (56), № 1. – S. 101–106.
– Islamskiye „oriyentiri“ krimskix tatar // Ucheniye zapiski Tavricheskogo nasionalnogo universiteta. Seriya „Politicheskiye nauki“. – Simferopol, 2003. – T. 16 (55), № 1. – S. 21-27.
– Islamskiye oriyentiri krimskotatarskogo naroda // Birlik. – Nyu-York, 2003, № 9. – S. 55-63.

## Manbalar
Iroq Geografiyasi

**Iroq Tabiati** – Iroqning katta qismini Mesopatamiya pasttekisligi egallagan. U yuqori va quyi Mesopatamiyaga boʻlinadi. Yuqori Mesopatamiya (Al-Jazira) – Dajla va Furot daryolar oraligʻida joylashgan platodir. Quyi Mesopatamiya Bagʻdoddan Basragacha choʻzilgan va bu ikki daryo bilan oʻralib turadi. Janub va Gʻarbda Suriya va Arab sahrolari joylashgan. Shimoli sharqda Zagros togʻ tizmasining janubiy qismi, shimolda Gavra togʻining bir qismi joylashgan. Mamlakat shimolida Oʻrtayer dengizi iqlimi va subtropik kontinental iqlim mavjud boʻlsa, janubda tropik qumq iqlim hukmron. Iroqda qumli boʻronlar boʻlib turadi. Iqlimi jazirama boʻlgani tufayli mamlakatda ichimlik va sugʻorish uchun suv yetishmaydi. Mesopatamiya pasttekisligida dasht, yarimsahro va sahrolar joylashgan. Vohalarda xurmo palmalari oʻsadi. Togʻ va togʻ yonbagʻirlarida ignali butalar, qora archa va keng bargli oʻrmonlar joylashgan.
## Xoʻjaligi
Iroq iqtisodiyoti asosini neft sanoati tashkil etadi. Dunyodagi neft zaxiralarining 11% Iroqqa tegishli. Neft eksporti mamlakat daromadining 95% ni tashkil etadi. 1980-1988 (Eron bilan urush), 1991-yil(Quvaytnibosib ohsh), 1998-1999-yillarda boʻlib oʻtgan harbiy harakatlardan soʻng 2003-yilda mamlakat iqtisodiyoti inqirozga uchradi natijada koʻp sanoat korxonalari ishlashdan toʻxtadi. Mamlakatda tabiiy gaz, fosforit tuzlar, oltingugurt qazib olinadi. Bundan tashqari neftni qayta ishlash, neft-kimyo, metallni qayta ishlash sanoatlari rivojlangan. Qishloq xoʻjaligida dehqonchilik yaxshi rivojlangan, bugʻdoy, arpa, guruch, sabzavotlar paxta va boshqalar yetishtiriladi. Aholi yirik shoxli mollarni, qoʻylarni, tuyalarni koʻpaytirishadi. Asosiy eksport mahsulotlari: xom neft, xurmo, mevalar.
## Umumiy maʼlumotlar
Iroq Respublikasi – Yaqin Sharqdagi davlat. Davlat boshligʻi – prezident. 2003- yil bahorida ingliz-amerika koalitsiyasi Saddam Husayn hokimiyatini harbiy yoʻl bilan agʻdardi. 2005-yilda davlatda parlament saylovlari boʻldi va boshqamv organlari shakllandi. Bir qator shaharlarda ekstremistlar va koalitsiya qoʻshinlari orasida toʻqnashuvlar boʻlib oʻtdi. Mamlakat aholisining 75% ni arablar, 18% kurdlar tashkil etadi, bundan tashqari bu yerda ossuriyaliklar, armanlar, cherkes va boshqalar istiqomat qilishadi.

## Manbalar
Oʻzbekistonda shialik

**Oʻzbekistondagi shialik mazhabi** deyarli eroniy etniklardan tashkil topgan ozchilikni oʻz ichiga oluvchi mazhab hisoblanadi. Mamlakatda atigi uchta shia masjidi roʻyxatga olingan boʻlib, shulardan ikkitasi Samarqandda va bittasi Buxoroda joylashgan. Bu shaharlarning ikkalasida ham eron millatiga mansub aholi istiqomat qiladi.

## Sovet davridan oldingi tarixi
Tarixchi Jed Snyderning qayd etishicha, 1800-yillar oxiridagi ruslar bosqinidan oldin Samarqandda shia va sunniy guruhlar oʻrtasida kamdan-kam uchraydigan oʻzaro toʻqnashuvlar boʻlgan. Biroq tarixchi Rossiya istilosidan keyingi davrda shialar, asosan, sunniylar tomonidan assimilyatsiya qilinganligini taʼkidlaydi.

## Oʻzbekistondagi turli shia guruhlari
Oʻzbekistonda oʻzbek shialarining soni shialik jamiyatini tuzish uchun yetarli boʻlmasa-da (ularni birlashtira oladigan institutlarning yoʻqligi sababli), baʼzi guruhlar, yaʼni eroniylar, persiyonlar, ozariylar va ismoiliylarni shialik bilan bogʻlash mumkin.

## Hozirgi diskriminatsiya
Hukumat roʻyxatga olingan ushbu shialik masjidlarining faoliyat koʻrsatishiga ruxsat bergan boʻlsa-da, baʼzi oʻzbek shialari hukumat yangi shia masjidlarini roʻyxatdan oʻtkazishga toʻsqinlik qilayotganidan xavotirda. Shuningdek, rasmiy milliy diniy organ – Oʻzbekiston musulmonlari idorasi ham shia vakillariga ega emas. Sovet davridan beri mamlakatda birorta ham shia madrasalari mavjud emas, mustaqillikdan keyin esa yangi shia madrasalari roʻyxatga olinmagan. Shia diniy yetakchisi boʻlishni istaganlar faqat Eronga borib, oʻsha yerdan shia maʼlumotiga ega boʻlishlari mumkin, biroq Eronda olgan ushbu shia maʼlumotnomalari Oʻzbekiston hukumati tomonidan tan olinmaydi, buning natijasida esa mamlakatda rasman tan olingan shia rahbariyati yetishmaydi.

## Manbalar
Petrushka (balet)

**Petrushka** (; ) – rus bastakori Igor Stravinskiyning baleti. U Sergey Diagilevning "Balets Russes" kompaniyasining 1911-yil Parijda boʻlib oʻtadigan mavsumi uchun yozilgan. Asl xoreografiya Mishel Fokin tomonidan, sahna dizayni va liboslari esa librettoda Stravinskiyga yordam bergan Aleksandr Benua tomonidan yaratilgan. Baletning premyerasi 1911-yil 13-iyun kuni Chatelet teatrida boʻlib oʻtdi. Vaslav Nijinskiy Petrushka, Tamara Karsavina bosh balerina, Aleksandr Orlov Mur va Enriko Cheketti esa Sharlatan rolini ijro etishdi.

*Petrushka* musiqa, raqs va dizaynni bir butunlikda birlashtiradi. Bu rus baletlarining eng mashhur spektakllaridan biri hisoblanadi. Bugungi kunda asl dizayn va xoreografiya yordamida ijro etiladi. Greys Robert 1946-yilda shunday deb yozgan edi: „Petrushka birinchi marta ijro etilganidan beri oʻttiz yildan koʻproq vaqt oʻtgan boʻlsa-da, uning eng buyuk baletlardan biri sifatidagi mavqei saqlanib qolmoqda. Uning musiqa, xoreografiya va dekoratsiyaning mukammal uygʻunligi va mavzusi – abadiydir“ 

## Rus qoʻgʻirchoqlari

Petrushka – bu qo'g'irchoq. U Yevropada turli nomlar ostida tanilgan qahramon: Angliyada Punch, Fransiyada Polichinelle, Italiyada Pulcinella, Germaniyada Kasperle va Rossiyada Petrushka. Ismi bunday boʻlishidan qatʼiy nazar, u makkor va isyonchi boʻlgan. Petrushka baland va xirillagan ovozda gapiradi. Spektakllar odatda it, politsiyachi yoki shayton Petrushkani sudrab ketishi bilan tugaydi.

Anna Ivanovna XVIII asrda Rossiyaga marionetlarni olib keladi. Bu qoʻgʻirchoqlar aristokratlar uchun maroqli boʻlgan. Qoʻgʻirchoqlar Osiyodan import qilingan. Ular asosan Rojdestvoda diniy spektakllarni ijro etish uchun qoʻllangan. Petrushka esa qoʻl qoʻgʻirchogʻi boʻlgan va qoʻl bilan harakatlantirilgan. Oddiy xalq uni juda ham yoqtirgan. U koʻcha teatrlarida, ochiq havoda kichik koʻchma kabinalarda yoki osongina qismlarga ajratiladigan ekranlar orqasida ijro etilgan.

### ''Shrovetide yarmarkasi''
Petrushka, qisman, koʻcha savdogarlarining faryodlariga asoslangan bayramona orkestr kirishi bilan boshlanadi.

Fokinening asl xoreografiyasida olomon orasidan bir guruh sarxushlar chiqib, Stravinskiyning „Volochobniki“ nomli folklor qoʻshigʻiga raqsga tushishgan.

## Eslatmalar
Amerika mushugi

**Amerika qisqayunglisi** (**AQ**) — Shimoliy Amerikaga ilk kelgan yevropaliklar tomonidan olib kelingan yevropalik mushuklar zotidan kelib chiqqan deb hisoblanadigan uy mushuklarining zoti. Ularni olib kelishdan asosiy maqsad sichqon va kalamushlardan qimmatbaho yuklarni himoya qilish edi. Mushuksevarlar uyushmasi maʼlumotlariga koʻra, 2020-yilda u dunyodagi eng mashhur naslli mushuklar orasida sakkizinchi oʻrinni egalladi. 

## Tarix
Koʻchmanchilar Yevropadan Shimoliy Amerikaga suzib ketishganida, doʻkonlarni sichqonlardan himoya qilish uchun kemada mushuklarni (kema mushuklari) olib ketishgan. Bu mushuklarning koʻpchiligi Yangi Dunyoga sogʻ-omon olib kelindi, chatishtirilib yangi dunyoda yashab qolishga qodir yangi turlar paydo qilindi. 20-asrning boshlarida bu mushuklarning eng yaxshi fazilatlarini rivojlantirish uchun selektiv naslchilik dasturi tashkil etildi. Bu zot Shimoliy Amerikadagi barcha mushuk registrlari tomonidan qabul qilingan. Dastlab **mahalliy qisqayungli** nomi bilan tanilgan bu zot 1966-yilda uning kelib chiqishini yaxshiroq ifodalash va uni boshqa qisqayungli zotlardan farqlash uchun nomi „Amerika stenografiyasi“ deb oʻzgartirildi. Ushbu mushuk zoti barcha mahalliy mushuklardan naslli va zotdorroq ekanligi tasdiqlangan. Amerika qisqayunglisi ham ishchi mushuklar sinfiga kiritiladi, chunki ular kemalar va fermalarda kemiruvchilar koʻpayib ketishini oldini olish uchun ishlatilgan. Amerika qisqayunglisi 1906-yilda CFA tashkiloti tomonidan roʻyxatga olingan haqiqiy mushuk zotlari deb hisoblangan birinchi besh zotdan biri.

## Tavsif

Bu turdagilar juda chaqqon mushuk boʻlmasa-da, katta, kuchli tanaga ega. Mushukchilar assotsiatsiyasining zot standartiga koʻra, Amerika qisqayunglisi ishchi mushuklarning asl zotidir. Ularning yumaloq yuzlari, qisqa burunlari va qisqa quloqlari bor. Amerika qisqayunglisini boqish unga nisbatan yaxshi parvarish boʻlishini talab qiladi. Oyiga ikki marta tirnoqlarni kesish va doimiy ravishda tishlarini tozalab turish bu mushukni eng yaxshi holatda saqlaydi. Amerika qisqayunglisi saksondan ortiq turli xil ranglari bilan tanilgan.

## Galereya

File:14 years old american shorthair.jpg|Kumushrang urgʻochi mushuk
File:American shorthair cat Portrait.jpg|Qoramtir rangli oʻsmir mushuk
File:Fairy 4 U Brown Sugar AMS n 22.jpg|Qora dogʻli mushuk shouda
File:CH Yatfung's Silver Seaweed.jpg|Tabby yuzli qoramtir mushuk.
File:Laura Bush holds India the Cat.jpg|Laura Bush oʻzining Amerika qisqayungli zotiga mansub mushugi bilan Hindistonda.(2004)


## Manbalar
Aslan Umar Qirimli

** Aslan Umar Qirimli** ( ;  1976-yil 10-avgust Samarqand, Oʻzbekiston SSR)- Ukraina siyosiy va jamoat arbobi, iqtisodchi, siyosatshunos, tadbirkor.

## Biografiyasi
2017-yil dekabridan 2021-yilgacha Garvard universitetida taʼlim va ilmiy tadqiqot faoliyatini olib borgan.

2015-yilda u Ukraina Vazirlar Mahkamasining Faxriy yorligʻi bilan taqdirlangan.

2015-yil avgustdan dekabrgacha- Qrim Avtonom Respublikasi va Sevastopol shahar boʻyicha hukumat komissari.

2015-yil maydan avgustgacha- Qrim Avtonom Respublikasi va Sevastopol shahar boʻyicha davlat xizmati rahbari.

2014-yil martdan 2015-yil maygacha— Qrim Avtonom Respublikasi departamenti direktori.

2013-yildan 2014-yil 29-martgacha— Qrim-tatar xalqi majlisi raisining oʻrinbosari.

2007-yildan 2014-yil sentyabrigacha Qrim-tatar xalqi Qurultoyi delegati, 2013-yildan 2017-yilgacha Qrim-tatar xalqi yetakchisi va Ukraina xalq deputati Mustafo Jemilev yordamchisi va maslahatchisi lavozimoda faoliyat yuritgan.

2011-yildan 2014-yilning 27-fevraliga qadar „CIBA“ Qrim xalqaro biznes assotsiatsiyasining hammuassisi, boshqaruvi raisi boʻlgan.

2010-yildan 2014-yil 27-fevralgacha— Qrim taraqqiyot jamgʻarmasi  hammuassisi, kuzatuv kengashi raisi boʻlgan.

2013-yildan 2014-yil 27-fevralgacha— ASTEM Ukraina investitsiya kompaniyasi hammuassisi, boshqaruv raisi boʻlgan.

2008-yildan 2014-yil apreligacha— „Qrim tatarlari jamiyati “ nodavlat tashkiloti boshqaruvi raisi boʻlgan.

2007-yilda— „Qrim tatarlari jamiyati “ jamoat tashkiloti hammuassisi.

2005-yildan 2013-yil avgustigacha— Ukrainaning ICG Investments investitsiya kompaniyasi hammuassisi va boshqaruvi raisi.

2002-yildan 2005-yilgacha— BSS investitsiya va telekommunikatsiya kompaniyasining hammuassisi, boshqaruvchi direktori.

1999-yilda— Astem Ventures investitsiya kompaniyasi asoschisi, boshqaruv raisi.

## Taʼlimi
2017-yildan 2021-yilgacha Harvard universitetida oʻqish va ilmiy faoliyatini olib borgan.

2021-yil – Diplomatik protokol va etiket dasturida ishtirok etgan.

2021-yil – Inson huquqlari boʻyicha maslahatchi dasturida ishtirok etgan.

2021-yil – Harvard biznes maktabida boʻlib oʻtgan konferensiyada ishtirok egan.

## Manbalar

## Havolalar
Jizzax karragi

**Jizzax karragi** () – murakkabguldoshlar oilasi, karrak turkumiga mansub gulli oʻsimlik turi. Hayotiy shakli ikki yillik. Oʻzbekiston Respublikasi Qizil kitobiga kamyob, endemik tur sifatida kiritilgan. Jizzax viloyati hududida tarqalgan. Togʻlarning oʻrta va pastki qismlarida, yonbagʻirlarda, qoyalarda va shagʻalli tuproqlarda oʻsadi.
## Tavsifi
Balandligi 20-40 sm ga yetadigan ikki yillik oʻt oʻsimlik. Oʻq ildiz tizimiga ega. Togʻ yon bagʻirlarida va qoyalarda oʻsishga moslashgan. Poyasi tik oʻsadi va yakka kallakli shoxchalardan iborat. Yopirma barglari lirasimon, keng bandli. Poyada barglari navbatma-navbat joylashgan, shakli choʻziq, chetlari yirik tishsimon tikanli. Barglari ustki tomondan chalkash, siyrak, ostki tomondan quyuq tuklar bilan qoplangan. Gullari ikki jinsli, quvursimon shaklda, savatcha to‘pgulda yigʻilgan. Savatchasi yirik diametri 2-2,5 sm. Gultojibarglari gulkosachabarglaridan biroz uzunroq, pushti yoki binafsharang tusda. Hasharotlar yordamida changlanadi. May oyida gullab, mevasi iyun oyida pishadi. Mevalarining uzunligi 6-6,5 mm, eni 2-2,5 mm. Urug‘i orqali jinsiy yoʻl bilan koʻpayadi.

## Tarqalishi va oʻsish sharoiti
Tabiatda kam tarqalgan, tuplari bir biridan uzoqda oʻsadi. Jizzax viloyati hududida uchraydi. Tog‘larning oʻrta va pastki qismlarida, shagʻalli yonbagʻirlarda hamda qoyalarda oʻsadi. Maʼlum bir tuproq sharoitiga moslashganligi va oʻsish joylarida chorva mollarining koʻplab boqilishi natijasida areali qisqarib ketgan. 1962—yildan boshlab OʻzbekistonRespublikasiFanlar akademiyasining Botanika bogʻida yetishtirilmoqda.

## Manbalar
Muhammadjon Hindistoniy

**Muhammadjon Hindistoniy** (1892-yilda Tojikistonning Chorbogʻ shahrida tugʻilgan) Sovet Ittifoqi davrida Oʻzbekistondagi islom dini oʻqituvchisi boʻlgan. Hindistoniy Abduvali qori Mirzayevning ustozi boʻlib, Tohir Yo‘ldosh va Juma Namangoniylarga saboq bergan. Yoʻldosh va Namangoniy Oʻzbekiston islomiy harakatining yetakchilariga aylanishgan. Tojikiston Islom Uygʻonish partiyasi yetakchilari boʻlgan Sayid Abdulla Nuriy va Muhammad Sharif Himmatzoda ham Hindistoniyning shogirdlaridan boʻlgan. Hindistoniy sovetlar tomonidan hibsga olingan va qamoqda vafot etgan.

## Biografiyasi
1970-yillarning boshlarida Hindistoniy Dushanbeda yashirin madrasaga asos solgan. Ushbu yashirin madrasaning ochilishiga "Musulmon birodarlar" asoschisi Hasan al-Banna mafkurasi, shuningdek, Hindistondagi Deobandi Islom harakati taʼsir koʻrsatgan (DeobandiTolibon harakati uchun ham mafkuraviy taʼsir koʻrsatgan).

Hindistoniy oʻzining ayrim shogirdlarini vahobiy deb hisoblagan, yaʼni u Qur’onning noanʼanaviy tafsirlarini kiritgan har bir kishi uchun ushbu atamani qoʻllagan. Hindistoniy Ziyouddin Boboxonni anʼanaviy hanafiy talqinlaridan farqli fatvolar bergani uchun vahobiy deb qoralagan, bunga javoban esa Boboxon Hindistoniyni Oʻrta Osiyo va Qozogʻiston musulmonlari diniy boshqarmasi ulamolar kengashidan chiqarib yuboradi. Ayrim olimlar Fargʻona vodiysi va Tojikistondagi hanafiylik anʼanalaridan uzoqlashgan ulamolardan shu maʼnoda vahobiylikda foydalanganlar. Ana shunday talabalardan biri, Oʻzbekistonning Qoʻqon shahridan boʻlgan Rahmatulla Alloma 1981-yilda avtohalokatda vafot etadi. Alloma va Abduvali qori Fargʻona vodiysidagi hanafiy ulamolari tomonidan vahobiylik otasi hisoblangan Hakimjon qori Margʻiloniydan olti oy, undan oldin esa bir yarim yil davomida Hindistoniy qoʻlida tahsil olishgan.

## Manbalar
Aleksandr Shishlyannikov

**Aleksandr Vladimirovich Shishlyannikov** (; 1950-yil 3-noyabr — 2023-yil 15-sentyabr) — tojikistonlik harbiy zobit, General-mayor. Tojikistonning mudofaa vaziri (1993—1995-yillar). 

## Biografiyasi

### Sovet armiyasi

Aleksandr Shishlyannikov 1950-yil 3-noyabrda Oʻzbekiston SSR poytaxti Toshkent shahrida tugʻilgan. 1971-yilda Chirchiqdagi Toshkent oliy tank qoʻmondonlik bilim yurtini, oradan 10 yil oʻtib Moskvada joylashgan Malinovskiy nomidagi harbiy zirhli kuchlar akademiyasini tamomlagan. 1980-yillarda Shishlyannikov Markaziy va Turkiston harbiy okrugida (qozoq va oʻzbek poytaxtlari Olmaota va Toshkentda joylashgan), shuningdek Sharqiy Germaniyadagi Gʻarbiy kuchlar guruhida xizmat qilgan. Bu vaqt ichida Sovet-Afgʻon urushining dastlabki bosqichlaridayoq Sovet 40-Armiyasi bilan Afgʻonistonga safarbar qilingan. Sovet Ittifoqi parchalanib, mustaqil davlatlar vujudga kelgach, Oʻzbekiston Mudofaa vazirligida ofitser boʻlib xizmat qilgan.

### Tojikiston

1993-yil yanvar oyida polkovnik Shishlyannikov Tojikistonning birinchi mudofaa vaziri etib tayinlandi. Shishlyannikov Emomali Rahmon buyrugʻi bilan Oʻzbekistondan keltirilgan 200 nafar ofitser tarkibida edi. Bir oy oʻtib, 23-fevral kuni Shishlyannikov Tojikiston Qurolli kuchlari tashkil topgan kunga bagʻishlangan tantanalarga boshchilik qilgan. Shishlyannikov vaqtincha lavozimda boʻlishi va oxir-oqibat oʻrniga koʻplab elita doiralari orasida tarafdorlari boʻlgan oʻrinbosari polkovnik Ramazon Rajabov kelishi kutilgan edi. Shishlyannikov Tojikiston fuqarolar urushining dastlabki bosqichlarida muhim rol oʻynagan. Oʻsha yilning iyul oyi oxirida Rossiya mudofaa vaziri Pavel Grachevni qabul qildi. Uchrashuvda MDH Birlashgan Qurolli Kuchlari qoʻmondonligining respublikaga tinchlikparvar kuchlarni kiritish boʻyicha takliflari bajarilmagani uchun „MDH davlatlarining alohida rahbarlari“ pozitsiyasini tanqid qildi.

1995-yil 7-aprelda lavozimidan ozod etiladi. Uning oʻrniga mudofaa vaziri etib Sherali Xayrulloyev tayinlanadi.

## Manbalar
Lucid Motors

**Lucid Group, Inc.** – hashamatli sport elektromobillarini ishlab chiqaruvchi AQSH brendi boʻlib, shtab-kvartirasi Kaliforniyaning Nyuark shahrida joylashgan. Lucid avtomobillari Kaliforniyada loyihalanadi va Lucidning Arizonadagi zavodida ishlab chiqariladi. Kompaniya 2007-yilda tashkil etilgan.

Birinchi Lucid avtomobili, Lucid Air 87400 dollardan boshlanadigan Lucid Air Pure kabi bir nechta versiya va modifikatsiyalarda taklif etiladi. Lucid Air seriyasi Lucid Air Touring va Grand Touring kabi versiyadagi modellarni ham oʻz ichiga oladi va ular mos ravishda 629 va 811 ot kuchiga ega motorlar bilan jihozlangan.

Kompaniyaning ikkinchi modeli „Lucid Gravity SUV EV“ yoʻl tanlamas avtomobillar sinfiga mansub boʻlib, 2024-yilda sotuvga chiqarilishi rejalashtirilgan.

## Tarixi

Lucid kompaniyasiga 2007-yilda Tesla Motors sobiq vitse-prezidenti Bernard Tse, Astoria Networks asoschisi Sam Veng va ixtirochi Sheaupyng Lin tomonidan Atieva nomi bilan asos solingan. Kompaniya dastlab boshqa avtomobil ishlab chiqaruvchilari uchun elektr avtomobil akkumulyatorlari va quvvat uzatmalarini yaratishga ixtisoslashgan edi.

Lucid kompaniyasining bosh ijrochi direktori va texnik direktori Piter Raulinson ilgari Tesla, Inc. da muhandislik boʻyicha vitse-prezident va Model S modelining bosh muhandisi boʻlib ishlagan. Kompaniyaga Tsing Capital, Mitsui, Venrock, JAFCO kabi shirkatlar sarmoya kiritgan.

Atieva 2016-yil oktabr oyida Lucid Motors nomini oldi va yuqori unumdorlikda toʻlaqonli elektr bilan harakatlanuvchi hashamatli avtomobillar ishlab chiqish maqsadini rasman eʼlon qildi.

## Avtomobillari
Lucid asosan oʻzining dastlabki yillarida akkumulyator ishlab chiqish bilan shugʻullandi, biroq 2014-yilda oʻzining birinchi avtomobilini ishlab chiqishni boshladi.

### Lucid Air

Lucid Air toʻliq elektr avtomobilining prototipi 2016-yilning dekabrida taqdim etilgan. Lucid Air ishlab chiqarilishi 2021-yilning bahorida boshlanishi kutilgan edi. 2020-yil noyabr oyida Lucid Air Pure 480 ot kuchi va 653 kilometr masofani bosib oʻtish imkoniyati bilan taqdim etildi va boshlangʻich narxi 77 400 AQSH dollari deb eʼlon qilindi. Lucid Air seriyasi Lucid Air Touring, Grand Touring va Dream Edition versiyalarini oʻz ichiga oladi.

## Ishlab chiqarish obyektlari
2019-yil dekabr oyida Lucid Arizona shtatining Casa Grande shahridagi zavodga asos soldi. 2020 yil 1-dekabrda Lucid AMP-1 deb nomlangan va yiliga 400 000 tagacha elektromobil ishlab chiqarish imkoniyatiga ega boʻlgan zavod qurilishini yakunladi.
## Manbalar

## Havolalar
* Kompaniyaning rasmiy web sahifasi
FMovies

**FMovies** foydalanuvchilarga film va ko'rsatuvlarni bepul tomosha qilish yoki yuklab olish imkonini beruvchi havolalar va videolarni joylashtirgan mualliflik huquqini buzuvchi veb-saytlar seriyasidir.     

## Tarixi
Sayt 2016-yilda (*TorrentFreak*  ma'lumotlariga ko'ra) yaratilgan va 2016-yil dekabr oyida Google qidiruvlaridan olib tashlangan.

2017-yil noyabr oyida FMovies filippinlik ommaviy axborot vositalari va ABS-CBN ko'ngilochar media guruhi tomonidan berilgan da'voda yutqazdi va 210ming AQSH dollar to'lashga majbur bo'ldi.     

2018-yil yanvar oyida ushbu sayt AQSh hukumati tomonidan Pirate Bay va boshqa qaroqchilik saytlari bilan bir qatorda "online qora bozor" sifatida ro'yxatga olingan.  2018-yil oktabr oyida Shvetsiyaning Internet-provayderi Telia kompaniyasiga FMovies-ni bloklash buyurilgan.  Ular buyruq ustidan shikoyat qilishdi.  O'sha oyda Amerika Kinofilmlari Assotsiatsiyasi FMovies va boshqa qaroqchilik saytlari haqida AQSh hukumatiga xabar berdi.  FMovies avgust oyida so'rovdan so'ng, 2018-yil dekabr oyida Avstraliyada bloklangan edi.   

2019-yil fevral oyida Shvetsiya reklama qiluvchi servislardan FMovies-ni o‘z ichiga olgan ba’zi qaroqchilik va kinoteatr saytlarini qora ro‘yxatga kiritishni so‘radi.  2019-yil aprel oyida Hindistondagi provayderlarga FMovies va boshqa qaroqchilik saytlarini blokirovka qilish buyurilgan. 

2022-yilda Yevropa Komissiyasi Yevropa Ittifoqidan tashqarida joylashgan "mashhur bozorlar" haqida umumiy ma'lumot beruvchi so'nggi "Qalbaki va qaroqchilikni kuzatish ro'yxatini" e'lon qildi va unga FMovies sayti ham kiritilgan. 

## Manbalar
Britaniya davlat qarzi tarixi

**Britaniya davlat qarzining tarixi** Uilyam III hukmronligi davriga borib taqaladi. U Angliya banki chiqargan davlat obligatsiyalarini sotish uchun shahar savdogarlari va savdogarlar uyushmalarini jalb qilgan. 1815-yilda, Napoleon urushlari oxirida Britaniya hukumatining qarzi 1 milliard funt sterlingga yetdi (bu YaIMning 200% dan ortigʻi edi).

XX asr boshlariga kelib britaniya milliy qarzi asta-sekin YaIMning 30%igacha qisqardi. Biroq, Birinchi jahon urushi boshlanganidan keyin Britaniya hukumati urush harakatlarini moliyalashtirish uchun katta miqdorda qarz olishga majbur boʻlishi natijasida avlat qarzi 1914-yildagi 650 million funt sterlingdan 1919-yilda 7,4 milliard funt sterlinggacha oʻsdi. Ikkinchi Jahon urushi paytida hukumat Axis kuchlari bilan urushni moliyalashtirish uchun yana katta miqdorda qarz olishga majbur boʻldi. Urushdan keyin qarz asta-sekin YaIMning kichik ulushigacha kamaydi, ammo 1970-yillarda, Sterling inqirozidan soʻng, Britaniya hukumati Xalqaro Valyuta Jamgʻarmasidan (XVJ) yordam soʻrashga majbur boʻldi.

1980 va 1990-yillar davomida qarzning yalpi ichki mahsulotga nisbati kengroq iqtisodiyot qanday ishlashiga qarab oʻsib, kamayib turdi va 1980-yillarning boshidagi tanazzul davrida nisbatan oʻzgarmas boʻlib qoldi. 1990-yillardagi tanazzul soliq tushumlarini kamaytirdi. 1990-yillarning oxiri va 2000-yillarning boshlarida davlat qarzi nisbiy jihatdan yana kamaydi va 2002-yilga kelib YaIMning 29% ga tushdi. Shundan soʻng, barqaror iqtisodiy oʻsishga qaramay, u oʻsishni boshladi. Chunki Toni Bler boshchiligidagi leyboristlar hukumati davlat xarajatlarini oshirdi. 2007-yilga kelib davlat qarzi yalpi ichki mahsulotning 37%ini tashkil etdi. Defitsit oʻsishda davom etdi va 2008-yil boshida boshlangan Buyuk turgʻunlikdan keyin ham davlat qarz olish surati, ham davlat qarzi keskin oʻsib, 2012 yil oxiriga kelib YaIMning 70%ini tashkil etdi.

## Maʼlumotnomalar

* Fergyuson, Niall, *Pulning koʻtarilishi: Dunyoning moliyaviy tarixi*, Pingvin kitoblari, London (2008)
Anglo-sakson huquqiy oilasi

**Anglo-sakson huquq tizimi** (  ) yoki **Angliya-Amerika huquq tizimi** (inglizcha: anglo american legal system   ) - Buyuk Britaniya va sobiq Britaniya mulklari (mustamlakalari), shu jumladan Millatlar Hamdo'stligi mamlakatlari va AQShning huquqiy tizimlarini birlashtiruvchi huquqiy oila . Bu oilaga mansub milliy huquqiy tizimlar ingliz umumiy huquqiga asoslanadi.
Davlat va huquq nazariyasi

**Davlat va huquq nazariyasi** - davlat-huquqiy hodisalarning vujudga kelishi, rivojlanishi va amal qilishini oʻrganuvchi umumnazariy yuridik qonuniyatlar haqidagi bilimlar tizimidir. Davlat va huquq nazariyasining predmeti davlat va huquqning vujudga kelishi, rivojlanishi, harakatda boʻlishi (faoliyat koʻrsatishi) va istiqboli toʻgʻrisidagi eng umumiy qonuniyatlar hisoblanadi. Shuningdek, bu fan davlat va huquq haqidagi qarashlar, g‘oyalar, fikrlar va bilimlarning mantiqiy tarzda umumlashtirilgan sistemasi hisoblanadi. Davlat va huquq nazariyasi nisbatan mustaqil boʻlgan Davlat nazariyasi va Huquq nazariyasiga ajratiladi.

## Manbalar
Uchpoyali oqtoʻsha

**Uchpoyali oqtoʻsha** () – yalpizdoshlar oilasiga mansub gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Jizzax viloyati Qo‘ytosh togʻining Uxum qishlogʻi atrofida tarqalgan. Toshli shagʻalli tuproqlarda tarqalgan.
## Tavsifi
Boʻyi 20 sm ga yetadiga koʻp yillik oʻt oʻsimlik. Sirtqi qismi toʻliq qalin tuk bilan qoplangan. Oʻq ildiz sistemasiga ega. Poyalari uch dona pastki qismidan tarvaqaylanib shoxlangan, qalin tuklar bilan qoplangan. Yopirma barglarining bandi qisqa, qalin va uzun tuklar bilan qoplangan. Poyada barglari navbatma navbat joylashgan, shakli romb tuxumsimon, chetlari tishli, quyuq tukli, tomirlari yogʻon, poyaning yuqori qismidagi barglari bandsiz. Gullari guloldi bargchalarining qoldiqlaridan xalqasimon shaklda joylashgan. Guloldi bargchalari bigizsimon, paxmoq tukli. Gulqoʻrgʻon aʼzolari qoʻshilmagan erkin. Gullari ikki jinsli, urugʻchibargi va changdoni bitta oʻsimlikda joylashgan. Gulkosachabarglari qoʻngʻiroqsimon uzunligi 20 mm ga yetadi, naychasi qalin tukli. Gultojibarglari sariq rangda, uzunligi 4 mm, naychasining uzunligi 15 mm, yuzasi tuksiz, silliq. Hasharotlar yordamida changlanadi. Iyul oyida gullab, mevasi iyulda pishib yetiladi. Urug‘i orqali jinsiy yoʻl bilan koʻpayadi.

## Tarqalishi va oʻsish sharoiti
Yakka yakka holatda uchraydi. Jizzax viloyati Qoʻytosh togʻining Uxum qishlogʻi atrofida tarqalgan. Tog‘larning janubiy yonbagʻirlarining, oʻrta qismidagi shagʻal toshli tuproqlarda oʻsadi. Maʼlum muhitdan oʻsishga moslashganligi sababli tarqalish doirasi qisqarib ketgan.

## Manbalar
Qora quyruqli kalamush

**Qora dumli kalamush** yoki **Tukli paxmoq quyruq** () – sichqonlar oilasiga mansub kemiruvchilar turi.

Tana uzunligi 15 dan 22 sm gacha, quyruq uzunligi 18 dan 23 sm gacha, oyoq uzunligi 40 dan 45 mm gacha, quloqlari uzunligi 25 dan 30 mm gacha, vazni 190 g gacha boʻladi. Tuklari ingichka va qattiq. Orqa rangi kulrang-jigarrang, uzun qora tuklari bor, qorin va orqa oyoqlari esa oq rangga ega. Quloqlari oʻrtacha darajada kattalikda. Oyoqlari choʻzinchoq va ingichka. Quyruq qismi boshi va tanasidan uzunroq.

Ushbu tur Avstraliya va Yangi Gvineya orolllarida (Papua – Yangi Gvineya) keng tarqalgan. Avstraliyada, ilgari mussonli shimolning koʻp qismida, shu jumladan Groot orollarida topilgan. Hozirgi vaqtda bu tur oʻzining tarixiy tarqalish hududining 20 foizidagina uchraydi. Gʻarbiy Avstraliya va Shimoliy hududda kengligi taxminan 30 km boʻlgan tor qirgʻoq chizigʻi bilan cheklangan hududlardagina yashaydi.

Asosan evkalipt oʻrmonlarida, oʻtloq yoki butazor ostidagi savannalarda yashaydi. Dengiz sathidan 60 metr balandlikdagi qirgʻoq oʻtloqlarida ham uchraydi va asosan tungi turmush tarzini olib boradi. Ratsionda birinchi navbatda urugʻlar (ayniqsa oʻtlarniki), shuningdek, mevalar, umurtqasizlar, barglar va oʻtlar mavjud.

Koʻpayish mavsumi yomgʻirli mavsumning oxirida va quruq mavsumning boshida boshlanadi va martdan oktyabrgacha davom etadi. Hayvonlar uyalarini daraxt kovaklarida va zich barglar orasida quradilar.

36 kunlik homiladorlikdan keyin urgʻochilar 1 tadan 4 tagacha (odatda 3) bola tugʻadilar. Bolalari 20 kunlik yoshida mustaqil boʻlishadi. Yiliga bir necha marotaba bolalashi mumkin. Boshpana sifatida esa asosan ichi boʻsh (kovak) daraxtlardan foydalanishadi.

; Kichik turlari

* *C.p. penicillatus* : Gʻarbiy Avstraliya va Shimoliy hudud qirgʻoqlari, *Inglis*, Baturst, Groot oroli va *Bentink* orollari, Kvinslendda;
* *C.p. melibius* (Tomas, 1921): Melvil oroli;
* *C.p. randi* (Tate & Archbold, 1938): janubi-gʻarbiy Papua-Yangi Gvineya.

## Manbalar

* https://uz.petmypet.ru/6153-rats-latrattus.html#:~:text=Tukli%20paxmoq%20quyruq, va%20ancha%20qattiq%3B

## Adabiyot

* Piter Menkhorst va Frank Knight, Avstraliya sutemizuvchilari uchun dala qoʻllanmasi, Oksford universiteti nashriyoti, AQSh, 2001, ISBN 9780195508703 .
Google Spaces

Google Spaces guruhlararo muhokamalar oʻtkazish va oʻzaro xabar almashish uchun Google tomonidan ishlab chiqarilgan tarmoq edi. Ushbu ilova Slack kabi oʻzaro kontent almashadigan platforma sifatida ishlab chiqildi. Unda foydalanvuchilar oʻz guruhlari „Space“ larni yaratishadi, doʻstlarini taklif qilishadi va videolar, rasmlar, matnli xabarlarni ulashishadi. Chrome veb-brauzeri, Google qidiruv tizimi, YouTube video ulashish platformasi kabi Google servislari ushbu ilova bilan oʻzaro bogʻlangan. Google Spaces 2016-yil 16-mayda ishga tushirilgan va Windows, Mac, Android va iOS tizimlari uchun chiqarildi. Ushbu ijtimoiy tarmoq loyihasi 2017-yil 17-aprelda toʻxtatildi. Keyinchalik Spaces Google Chat platformasiga qoʻshimcha funksionallik sifatida qoʻshildi.

## Tarix
2016-yil 16-may kuni direktor Lyuk Vroblevski Spaces ilovasini „kichik guruhlar oʻrtasida almashinuvlar“ ilovasi sifatida ommaga tanishtirdi. 2017-yil 16-fevralda, Google Spaces tarmogʻi 2017-yil 17-aprelda toʻxtatilishini eʼlon qildi.

Shu yili 3-martda, Google foydalanuvchilar „Space“ larni faqat chop etishi, koʻrishi va oʻchirishi mumkinligini, biroq ortiq yangi „Space“ lar yarata olmasligini eʼlon qildi.

## Xususiyatlari
Spaces guruh aʼzolari oʻrtasida suhbat oʻtkazish va xabar almashish imkonini beradi. Foydalanuvchilar suhbatlarni „Space“(kichik guruhlar) yaratib, soʻng doʻstlarini qoʻshilishga taklif qilish orqali boshlashadi. „Space“ ga kirganingizdan soʻng, ekranning pastki qismida chat xonasiga havolalar, rasmlar va boshqa tarkiblarni joylashtirish uchun panel mavjud. Shuningdek, foydalanuvchilar uchun guruhda qanday suhbatlar ketayotganini koʻrish imkoniyati ham yaratilgan.

Google Chrome, Google Qidiruv va YouTube kabi Google mahsulotlari Spaces ilovasiga integratsiya qilingan. Bu foydalanuvchilarga ilovadan chiqmasdan maqolalar, videolar va rasmlarni topish va oʻzaro almashish imkonini beradi. Roʻyxatdan oʻtish uchun Google hisobi boʻlishi kerak.

Quyidagilar foydalanuvchi suhbat guruhlarida baham koʻrishi mumkin boʻlgan post turlari edi:

* Havolalar – avtomatik ravishda oʻrnatilgan media URL manzillari.
* Videolar – YouTube videolari mobil foydalanuvchilar uchun integratsiya qilingan. Biroq, kompyuter foydalanuvchilari bevosita YouTube maʼlumotlar bazasida qidirishlari va yaqinda koʻrilgan videolarini ulashishlari mumkin edi.
* Fotosuratlar – Bir nechta rasmni yuklashni qoʻllab-quvvatlagan holda, foydalanuvchilar toʻgʻridan-toʻgʻri oʻzlarining kameralari yoki Google Photos orqali suratlar joylashtirishlari mumkin edi.
* Matn – formatlashsiz yozilgan oddiy matn.

## Manbalar